PÖYTÄKIRJA

Hallituksen kokous 8/2010
Iltakoulu ry
Aika: tiistai 07.09.2010 kello 16:07–18:10
Paikka: Päätalon sali C1, Tampereen yliopisto

Läsnäolijat:
Gritten Naams, puheenjohtaja
Matti Muhli, sihteeri
Veikko Mäkelä
Maria Tervonen
Iida Jaakkola
Niilo Palin
Mira Keränen
Saara Kuittinen
Aki Luoto
Ilari Väänänen
Johannes Lehtinen
Tiina Nieminen
Jere Seikkala
Ilkka Tiensuu, saapui 16:40

1. Kokouksen avaus
Puheenjohtaja avasi kokouksen kello 16:07.

2. Laillisuus ja päätösvaltaisuus
Kokous todettiin lailliseksi ja päätösvaltaiseksi.

3. Pöytäkirjantarkastajien valinta
Pöytäkirjantarkastajiksi valittiin Iida Jaakkola ja Niilo Palin.

4. Esityslistan hyväksyminen
Esityslistalta poistettiin kohta 7 ”Talous” ja lisättiin kohta 10 ”Haalarikastajaismerkistä päättäminen”. Muutoin esityslista hyväksyttiin sellaisenaan työjärjestykseksi.

5. Ilmoitusasiat ja posti
- Postissa oli tullut Juvenes Printilta Antin 1/2010 lisäpainoksen lasku (53,70€) sekä HSM Saunat & Cateringilta lasku tutustumissaunalta (noin 300€), joka menee kuitenkin selvittelyyn veloitettujen pyyhekulujen vuoksi. Lisäksi postina oli rahastonhoitajalle osoitettu tiliote.
- opiskelijabileet.fi –yritys on ottanut yhteyttä useampiin hallituksen jäseniin ja tarjonneet opiskelijatapahtumista tiedottavaa ilmaista verkkopalvelua. Hallitus päätti kuitenkin jättää palvelun hyödyntämättä, sillä Iltakoulun tapahtumat ovat tarkoitettu omalle jäsenistölle. Varainhankintavastaava Iida Jaakkola ottaa vielä yhteyttä palvelun ylläpitäjiin, joita tullaan kieltämään Iltakoulun tapahtumista tiedottamisesta.
- Turun yliopiston politiikan tutkijoiden P-klubi on ottanut yhteyttä puheenjohtaja Gritten Naamsiin ja ollut halukas jonkinlaiseen yhteistyöhön valmennuskurssiasioissa. Varainhankintavastaava Iida Jaakkola ottaa yhteyttä P-klubiin ja yhteistyönäkymistä tullaan keskustelemaan.

Ilkka Tiensuu saapui kokoukseen kello 16:40.

6. Iltakoulun tapahtumista tiedottaminen
- Hallitus kertasi Politologit-, Iltakoulu_jutut- sekä Pol-Int –sähköpostilistojen käytön. Myös Iltakoulun nettisivujen merkityksestä tiedotuskäytössä keskusteltiin. Iltakoulu.orgia koetetaan pitää yllä ainakin siinä määrin, että vierailijat ja mahdolliset yhteistyökumppanit huomaavat sivuilla ja yhdistyksessä tapahtuvan jotakin, sillä aikaisemmin nettisivujen tiedotusarvo on ollut vähäinen. Internet-sivuille tullaan lisäämään aj-tilan sijainti- ja aukioloaikatiedot sekä englanninkieliset yhteystiedot. Mahdollista lisäsisältöä saatetaan tuottaa vielä Webarchives-palvelusta löytyvistä, vuodesta 1996 saatavilla olevista Iltakoulun Internet-sivustoista.
- Kokous pohti ilmoitustaulun alemmuustilaa ja päätti tuottaa sille piakkoin jotakin sisältöä.

Ilari Väänänen poistui kokouksesta kello 16:50.

Keskusteluasiat

7. Mennet ja tulevat tapahtumat
Tamyn avajaisbileet to 09.09. ja Iltakoulun etkot ravintola Artturissa
Iltakoulun peli-ilta sekä avajaisbileiden etkot alkavat ravintola Artturissa kello 18. Tapahtumasta on tarkoitus siirtyä ylioppilaskunnan avajaisbileisiin Ylioppilastalolle jossakin vaiheessa iltaa.

Kaupunkisuunnistus ti 14.09.
Hallitus keräsi työryhmän valmistelemaan sekä pitämään Iltakoulun rastia Tamyn kaupunkisuunnistukseen tiistaille 14.09.2010.

Opiskelu Politiikan tutkimuksen laitoksella –iltapäivä ke 22.09.
Politiikan tutkimuksen laitoksen syksyn avausseminaari järjestetään Linnassa klo 14–17, jonka jälkeen jatkotilaisuus laitoksen tiloissa kello 17–19. Seminaarin ohjelmassa on ensin suomenkielinen paneeli aiheesta ”Mitä iloa on politiikan opiskelusta muuttuvassa ja kansainvälistyvässä yliopistossa?”, sen jälkeen tauko sekä englanninkieliset puheenvuorot. Tapahtuma on tarkoitettu myös vaihto-opiskelijoille.

8. Toimikunnat

8.1. Juhla- ja tapahtumatoimikunta
Fuksisitsit Patinan kanssa
Iltakoulun bilevastaavat Saara Kuittinen ja Mira Keränen ovat kyselleet Patina-ainejärjestön kiinnostusta perinteisiin yhteisiin fuksisitseihin. Patina epäröi osallistumistaan, tapahtuman kohtalo selviää viikon 36 aikana.

Haalarikastajaiset
Kokouksessa päätettiin muuttaa tapahtuman nimi Fuksikastajaisiksi, mutta ohjeellinen dresscode on edelleen haalarit. Tapahtuma järjestetään vasta haalareiden saavuttua. Todennäköinen ajankohta on lokakuun viimeinen viikko (esim. 27.10.), mutta tämän tarkentuessa on huomioitava 14.10. järjestettävä Hämeenkadun appro. Rastien pitäjiltä tullaan vaatimaan tarkka kuvaus rastin sisällöstä hyvän maun mukaisen hauskuuden takaamiseksi. Ainakin osaan rasteista liitetään mahdollisuus suorittaa tehtävä englanniksi – vaihto-opiskelijat ovat siis tervetulleita mukaan.

Kansainvälinen ilta ke 29.09.
Iltakoulu tulee järjestämään kv-illan integroidakseen vaihto-opiskelijoita ainejärjestöön ja luodakseen kontakteja suomalaisten ja ulkomaalaisten opiskelijoiden välille. Tilaisuuden ohjelma tarkentuu tuonnempana, mutta tarkoituksena on varata ainakin saunatila.

Kollegasitsit la 18.09. Helsingissä
Iltakoulu on kutsuttu politiikan opiskelijoiden kollegasitseille Helsinkiin lauantaina 18.09. Tarjolla olevista kymmenestä paikasta on varattu jo yhdeksän.

Veikko Mäkelä poistui kokouksesta kello 17:20.

8.2. Ulkosuhde- ja koulutuspoliittinen toimikunta
Kööpenhaminan ekskursio
Koulutuspoliittinen vastaava Johannes Lehtinen tiedotti kaikkien ekskursiopaikkojen olevan varattu. Maksujen ehdoton deadline on torstaina 30.09. Tamy oli pyytänyt tarkennuksia projektitukihakemukseen, joka käsitellään torstaina 09.09.

8.3. Työelämä- ja varainhankintatoimikunta
Haalarisponsorointi ja –tilaukset
Varainhankintavastaava Iida Jaakkola on kilpailuttanut viisi haalarifirmaa. Sponsoreiksi saadaan varmuudella ainakin Juvenes ja Kuntaliitto. Hallitus puolsi yksimielisesti myös esiteltyä sopimusluonnosta SVAL:n kanssa. Haalaritilaus suoritetaan lähipäivinä.

8.4. Tutor- ja kv. toimikunta
Tampere-kierros pe 10.09.
Kulttuuri- ja tutorvastaava Aki Luoto esitteli erityisesti fukseille suunnitellun Tampere-viikonlopun ohjelman. Perjantaina 10.09. järjestetään kävelykierros, joka alkaa kello 15 Tamyn toimistolta. Aineistoksi jokaiselle fuksille on hankittu Tampereen kartta sekä kaupunkiopas. Lauantaina 11.09. mennään perehtymään Käpylän pihakirppikselle sekä Armonkallion alueelle. Sunnuntaina 12.09. on tiedossa omakustanteinen vierailu Amurin työläismuseokortteliin.

Akateeminen Pispala –kierros pe 17.09.
Perinteinen Akateeminen Pispala –kävelykierros järjestetään perjantaina 17.09. kello 17 alkaen. Ohjelman suunnittelu on vielä kesken, joten tapahtumasta tiedotetaan lähempänä sähköpostitse.

8.5. Kulttuuri- ja liikuntatoimikunta
Ei tiedotettavaa.

9. META
Kokouksessa keskusteltiin entisten hallituksen jäsenten Wanhat kähmyt –ryhmän henkiin herättämisestä sekä mahdollisista korjauksista muutoksen alla oleviin sääntöihin, jotka tulee toimittaa Patentti- ja rekisterihallitukselle.

Päätökset

10. Haalarikastajaismerkistä päättäminen
Hallitus päätti yksimielisesti teettää haalarikastajaismerkin, jonka valmistelu aloitetaan heti. Merkit teetetään ja hankitaan syksyn 2010 fuksikastajaisiin mennessä.

11. Seuraavasta kokouksesta sopiminen
Seuraava kokous pidetään torstaina 23.09. klo 17:00.

12. Kokouksen päättäminen
Puheenjohtaja päätti kokouksen kello 18:10.

Gritten Naams						Matti Muhli
puheenjohtaja						sihteeri

Iida Jaakkola						Niilo Palin
pöytäkirjantarkastaja					pöytäkirjantarkastaja